CELEX: 62009CO0312
Language: da
Date: 2010-06-17 00:00:00
Title: Kendelse afsagt af Domstolens (Syvende Afdeling) den 17. juni  2010. # Giorgos Michalias mod Christina A. Ioannou-Michalia. # Anmodning om præjudiciel afgørelse: Anotato Dikastirio Kyprou - Cypern. # Procesreglementets artikel 104, stk. 3, andet afsnit - forordning (EF) nr. 1347/2000 - artikel 2, 42 og 46 - retligt samarbejde i civile sager - kompetence i ægteskabssager - en stats tiltrædelse af Den Europæiske Union - skilsmissesag indledt inden tiltrædelsen - det tidsmæssige anvendelsesområde for forordning (EF) nr. 1347/2000. # Sag C-312/09.

Domstolens kendelse (Syvende Afdeling) af 17. juni 2010 – Michalias mod Ioannou-Michalia
      (Sag C-312/09)
      »Procesreglementets artikel 104, stk. 3, andet afsnit – forordning (EF) nr. 1347/2000 – artikel 2, 42 og 46 – retligt samarbejde i civile sager – kompetence i ægteskabssager – en stats tiltrædelse af Den Europæiske Union – skilsmissesag indledt inden tiltrædelsen – det tidsmæssige anvendelsesområde for forordning (EF) nr. 1347/2000«
      1.                     Retligt samarbejde i civile sager – anerkendelse og fuldbyrdelse af retsafgørelser i ægteskabssager og i sager vedrørende
            forældreansvar – forordning nr. 1347/2000 (tiltrædelsesakt af 2003; Rådets forordning nr. 1347/2000, art. 2, art. 42, stk. 1,
            og art.  46) (jf. præmis 25 og 26 og domskonklusionen)
      2.                     Retligt samarbejde i civile sager – anerkendelse og fuldbyrdelse af retsafgørelser i ægteskabssager og i sager vedrørende
            forældreansvar – forordning nr. 1347/2000 (tiltrædelsesakt af 2003; Rådets forordning nr. 1347/2000, art. 42, stk. 2) (jf.
            præmis 27 og 28)
      Angående
      
         
               Anmodning om præjudiciel afgørelse – Anotato Dikastirio Kyprou – kompetence for en medlemsstats retsinstanser (Republikken
                  Cypern) til at fortolke og anvende artikel 2, stk. 1, og artikel 42 og 46 i Rådets forordning (EF) nr. 1347/2000 af 29. maj
                  2000 om kompetence og om anerkendelse og fuldbyrdelse af retsafgørelser i ægteskabssager samt i sager vedrørende forældremyndighed
                  over ægtefællernes fælles børn (EFT L 160, s. 19) – skilsmissesager anlagt af ægtefællerne ved de cypriotiske domstole efter
                  ikrafttrædelsen af forordningen, men inden Republikken Cypern blev medlemsstat – skilsmissesag anlagt af hustruen efter den
                  1. maj 2004 ved domstolene i en anden medlemsstat (Det Forenede Kongerige), som i hele den relevante periode var en medlemsstat
                  – begge ægtefæller var cypriotiske statsborgere, men havde fast bopæl i Det Forenede Kongerige.
               
            Konklusion
      Rådets forordning (EF) nr. 1347/2000 af 29. maj 2000 om kompetence og om anerkendelse og fuldbyrdelse af retsafgørelser i
         ægteskabssager samt i sager vedrørende forældremyndighed over ægtefællernes fælles børn finder ikke anvendelse på en skilsmissesag
         anlagt ved en stats domstole, inden denne stat blev en medlemsstat af Den Europæiske Union.